Mutaxassisligi boʻyicha kamida besh yil mehnat stajiga ega boʻlgan xotin-qizlarni davlat oliy taʼlim muassasalariga oʻqishga qabul qilish tartibini tasdiqlash haqida
(resolution, 2026-05-06)

Oʻzbekiston Respublikasi Prezidentining “Oila va xotin-qizlarni tizimli qoʻllab-quvvatlashga doir ishlarni yanada jadallashtirish chora-tadbirlari toʻgʻrisida” 2022-yil 7-martdagi PF-87-son Farmoni ijrosini taʼminlash hamda davlat organlari va tashkilotlarda oliy maʼlumotli xotin-qizlar ulushini yanada oshirish maqsadida Vazirlar Mahkamasi qaror qiladi: 1. Quyidagilarni nazarda tutuvchi Mutaxassisligi boʻyicha kamida besh yil mehnat stajiga ega boʻlgan xotin-qizlarni davlat oliy taʼlim muassasalariga oʻqishga qabul qilish tartibi toʻgʻrisidagi nizom 1-ilovaga muvofiq tasdiqlansin: davlat organlari va tashkilotlarda mutaxassisligi boʻyicha kamida besh yil mehnat staji mavjud, biroq oliy maʼlumotga ega boʻlmagan xotin-qizlarni (keyingi oʻrinlarda — xotin-qizlar) davlat oliy taʼlim muassasalarining bakalavriatiga bazaviy toʻlov-kontrakt asosida oʻqishga qabul qilish boʻyicha alohida qabul parametrlarini belgilash tartibi; xotin-qizlarga Oila va xotin-qizlar davlat qoʻmitasi tomonidan bir marta 3 yil muddat davomida amal qiladigan tavsiyanoma berish; tavsiyanomaga ega boʻlgan xotin-qizlarni oliy taʼlim muassasalariga kirish uchun tanlovlar natijasiga koʻra alohida qabul parametrlari doirasida oʻqishga qabul qilish tartibi. 2. Belgilansinki: tavsiyanomaga ega boʻlgan xotin-qizlar uchun tanlovlar umumiy tartibda davlat oliy taʼlim muassasalarining bakalavriatiga oʻqishga qabul qilish boʻyicha kirish imtihonlari (test sinovi, kasbiy (ijodiy) imtihon) doirasida oʻtkaziladi; kirish imtihonlari yakunlariga koʻra toʻplangan ball boʻyicha talabalikka tavsiya etilmagan, biroq toʻplash mumkin boʻlgan eng yuqori ballning 30 foizini va undan kam boʻlmagan ballni toʻplagan tavsiyanomaga ega boʻlgan xotin-qizlar Oʻzbekiston Respublikasi taʼlim muassasalariga oʻqishga qabul qilish boʻyicha davlat komissiyasi tomonidan taqsimlangan kvotalar asosida, ballar ketma-ketligiga qatʼiy rioya etilgan holda, alohida qabul parametrlari (jami 500 ta kvota) doirasida tanlovga koʻra toʻlov-kontrakt asosida oʻqishga tavsiya etiladi. 3. Oila va xotin-qizlar davlat qoʻmitasi Oliy va oʻrta maxsus taʼlim vazirligi, tizimida professional taʼlim muassasalari boʻlgan vazirliklar va idoralar bilan birgalikda ikki oy muddatda kollej va texnikumlarni bitirgan hamda oliy maʼlumotga ega boʻlmagan xotin-qizlar roʻyxatini mutaxassisligi boʻyicha shakllantirsin va doimiy yangilab borsin. Kambagʻallikni qisqartirish va bandlik vazirligi mazkur roʻyxatdagi xotin-qizlarning kamida besh yil mehnat stajiga egaligini “Yagona milliy mehnat tizimi” idoralararo dasturiy-apparat kompleksi maʼlumotlari asosida aniqlasin va doimiy yangilab borilishini taʼminlasin. 4. Oila va xotin-qizlar davlat qoʻmitasi Oliy va oʻrta maxsus taʼlim vazirligi bilan kelishgan holda har yili 1-iyunga qadar xotin-qizlar mehnat faoliyati kam boʻlgan sohalarda kamida besh yil mehnat stajiga ega boʻlgan xotin-qizlar uchun ajratilgan toʻlov-kontrakt asosidagi 500 ta alohida kvotani davlat oliy taʼlim muassasalari boʻyicha taqsimlash va tasdiqlash uchun Oʻzbekiston Respublikasi taʼlim muassasalariga oʻqishga qabul qilish boʻyicha davlat komissiyasiga kiritsin. 5. 2022-2023 oʻquv yili uchun talabgorlardan hujjatlarni qabul qilish muddatlari istisno tariqasida Oila va xotin-qizlar davlat qoʻmitasining takliflari asosida Oʻzbekiston Respublikasi taʼlim muassasalariga oʻqishga qabul qilish boʻyicha davlat komissiyasi tomonidan belgilansin, kelgusi oʻquv yillaridan boshlab talabgorlardan hujjatlarni qabul qilish 1-ilovaga muvofiq umumiy tarzda amalga oshirilsin. 6. Vazirlar Mahkamasining “Ota-onasi yoki ularning biridan ayrilgan muhtoj qizlar va boquvchisi yoʻq yolgʻiz ayollar oliy taʼlim olishini moddiy jihatdan qoʻllab-quvvatlash chora-tadbirlari toʻgʻrisida” 2021-yil 17-sentabrdagi 585-son qaroriga 2-ilovaga muvofiq oʻzgartirish va qoʻshimchalar kiritilsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oila va xotin-qizlar davlat qoʻmitasi raisi Z.B. Mahkamova hamda Oʻzbekiston Respublikasi oliy va oʻrta maxsus taʼlim vaziri A.X. Toshqulov zimmasiga yuklansin. 1. Mazkur Nizom mutaxassisligi boʻyicha kamida besh yil mehnat staji mavjud, biroq oliy maʼlumotga ega boʻlmagan xotin-qizlarni davlat oliy taʼlim muassasalariga alohida qabul parametrlari doirasida tanlov natijalariga koʻra toʻlov-kontrakt asosida oʻqishga qabul qilish tartibini belgilaydi. Bunda oʻqishga qabul qilish Oʻzbekiston Respublikasi Oila va xotin-qizlar davlat qoʻmitasining (keyingi oʻrinlarda — Qoʻmita) tavsiyanomasi asosida mutaxassisligi boʻyicha kamida besh yil mehnat staji mavjud, biroq oliy maʼlumotga ega boʻlmagan xotin-qizlar hisobidan, ish faoliyatiga mos boʻlgan davlat oliy taʼlim muassasalarining bakalavriatiga oʻqishga qabul qilish boʻyicha kirish imtihonlari (test sinovi, kasbiy (ijodiy) imtihon) doirasida amalga oshiriladi. Ushbu Nizom oliy harbiy va harbiylashtirilgan taʼlim muassasalariga, Oʻzbekiston Respublikasida faoliyat olib borayotgan xorijiy va nodavlat oliy taʼlim tashkilotlari hamda ularning filiallariga nisbatan tatbiq etilmaydi. 2. Mazkur Nizomda quyidagi asosiy tushunchalar qoʻllaniladi: ishchi guruh — talabgorga tavsiyanoma berish masalasini koʻrib chiqish uchun tashkil etilgan tuman (shahar) hokimi oʻrinbosari — oila va xotin-qizlar boʻlimi boshligʻi (ishchi guruh rahbari), tuman (shahar) iqtisodiy taraqqiyot va kambagʻallikni qisqartirish boʻlimi boshligʻi, tuman (shahar) moliya boʻlimi boshligʻi, tuman (shahar) soliq boʻlimi boshligʻi, tuman (shahar) kambagʻallikni qisqartirish va bandlikka koʻmaklashish boʻlimi boshligʻi, tuman (shahar) xalq taʼlimi boʻlimi boshligʻi, tuman (shahar) maktabgacha taʼlim boʻlimi boshligʻi, Yoshlar ishlari agentligi tuman (shahar) boʻlimi rahbaridan iborat tarkibda Oila va xotin-qizlar boʻlimida tuziladigan guruh. Ishchi guruh faoliyati uning aʼzolarining uchdan ikki qismi ishtirok etgan taqdirda, vakolatli hisoblanadi; mutaxassislik — talabgorning oʻrta maxsus va professional taʼlim boʻyicha olgan mutaxassisligi; talabgor — tavsiyanoma asosida mutaxassisligi boʻyicha kamida besh yil mehnat staji mavjud, biroq oliy maʼlumotga ega boʻlmagan hamda davlat oliy taʼlim muassasalariga kirish istagida boʻlgan xotin-qizlar. 3. Tavsiyanoma olish uchun talabgor quyidagi mezonlarning barchasiga muvofiq kelishi kerak: oʻrta maxsus yoki professional taʼlim boʻyicha mutaxassislikka ega boʻlishi; tavsiyanoma olgunga qadar oliy taʼlim olmaganligi yoki olmayotganligi; oʻrta maxsus yoki professional taʼlim mutaxassisligi boʻyicha besh yillik mehnat stajiga ega boʻlishi. Tavsiyanoma berilgan kundan boshlab uch yil muddat davomida faqat bir marta oliy taʼlim muassasasiga qabul qilinishi uchun amal qiladi. 4. Tavsiyanomaga ega boʻlgan talabgorlarni davlat oliy taʼlim muassasalariga tanlov natijalari doirasida toʻlov-kontrakt asosida oʻqishga qabul qilish mazkur Nizomga 1-ilovada keltirilgan sxemaga muvofiq amalga oshiriladi. 5. Tuman (shahar) oila va xotin-qizlar boʻlimlari talabgorga tavsiyanoma berish masalasini koʻrib chiqish uchun har yili 25-aprelga qadar ishchi guruhlarni tashkil etadi. 6. Tavsiyanoma olish uchun talabgor yashash joyi yoki turgan joyidagi tuman (shahar) oila va xotin-qizlar boʻlimlari (ishchi guruh)ga har yili 1-maydan 1-iyunga qadar ushbu Nizomga 2-ilovada keltirilgan shaklga muvofiq ariza bilan murojaat qiladi. Ushbu bandda koʻrsatilgan muddatdan kechikib berilgan arizalar koʻrib chiqilmaydi. 7. Ishchi guruhlar tavsiyanoma olish maqsadida murojaat etgan talabgorlarning ariza va unga ilova qilingan hujjatlarini mazkur Nizomning 3-bandida belgilangan mezonlarga muvofiqligi yuzasidan har yili 1-iyundan 7-iyunga qadar koʻrib chiqadi. Bunda ishchi guruhlar tomonidan mazkur Nizomning 3-bandida koʻrsatilgan mezonlarni tasdiqlovchi maʼlumotlar va elektron shakldagi hujjatlar (mehnat stajini tasdiqlovchi maʼlumotlar, oʻrta maxsus taʼlim muassasasida oʻqiganlikni tasdiqlovchi arxiv maʼlumotnomasi) “Elektron hukumat” tizimi idoralararo integratsiyalashuv platformasi hamda “Yagona milliy mehnat tizimi” idoralararo dasturiy-apparat kompleksi orqali olinadi. “Yagona milliy mehnat tizimi” idoralararo dasturiy-apparat kompleksi joriy qilingunga qadar ishlagan va 2020-yil 1-yanvardan keyingi davrda mehnat faoliyatini olib bormayotgan talabgorlarning ish staji maʼlumotlari (agar “Yagona milliy mehnat tizimi” idoralararo dasturiy-apparat kompleksida qayd etilmagan boʻlsa) ularning mehnat daftarchalaridagi yozuvlar asosida olinadi. Talabgorlarning oʻzlari tomonidan “Yagona milliy mehnat tizimi” idoralararo dasturiy-apparat kompleksiga kiritilgan va bugungi kunda tizimda tasdiqlanmagan ish staji maʼlumotlari mehnat daftarchalaridagi yozuvlar bilan bir xil boʻlgan taqdirda inobatga olinadi. 8. Ishchi guruhlar tavsiyanoma berishga tavsiya etilgan talabgorlarning roʻyxatlarini shakllantiradi. Bunda talabgorlarning hujjatlarini koʻrib chiqish yakuni boʻyicha quyidagi xulosalardan biri qabul qilinadi: tavsiyanoma berishga tavsiya etish toʻgʻrisida; tavsiyanoma berishga tavsiya etishni rad etish toʻgʻrisida. 9. Quyidagilar tavsiyanoma berishga tavsiya etishni rad etish uchun asos hisoblanadi: talabgorning ushbu Nizomning 3-bandida belgilangan mezonlarga muvofiq emasligi; ariza vakolatga ega boʻlmagan shaxs tomonidan berilganligi. 10. Ishchi guruh yigʻilishining yakuni boʻyicha elektron hujjat shaklidagi bayonnoma tuzilib, ishchi guruh rahbari va aʼzolarining elektron raqamli imzolari bilan tasdiqlanadi. Ishchi guruhning xulosasi asosida tuman (shahar) oila va xotin-qizlar boʻlimi rahbarining talabgorga tavsiyanomani berish yoki tavsiyanoma berishni rad etish toʻgʻrisidagi qarori (elektron hujjat shaklida) qabul qilinadi va tegishli hujjatlar ilova qilingan holda koʻrib chiqish uchun 10-iyunga qadar Qoʻmitaga taqdim qilinadi. 11. Qoʻmita tuman (shahar) oila va xotin-qizlar boʻlimi rahbarining qarori va unga ilova qilingan hujjatlarni har yili 10-iyundan 14-iyunga qadar mazkur Nizom talablariga muvofiqligi yuzasidan koʻrib chiqadi hamda tavsiyanomani berish yoki tavsiyanoma berishni rad etish toʻgʻrisida Qoʻmita birinchi rahbarining buyrugʻi chiqariladi. Tavsiyanoma ushbu Nizomga 3-ilovada keltirilgan shaklga muvofiq Qoʻmitaning birinchi rahbari tomonidan, birinchi rahbar lavozimi vakant boʻlganda va/yoki uning vazifalarini bajarish boshqa shaxsga yuklatilganda esa — ushbu rahbar tomonidan beriladi. Qoʻmita birinchi rahbarining buyrugʻi har yili 14-iyunga qadar tegishli tuman (shahar) oila va xotin-qizlar boʻlimiga (ishchi guruhga) talabgorni xabardor qilish uchun yuboriladi. Ishchi guruh tomonidan ikki ish kuni ichida talabgorlarning mobil telefon raqamiga yoki elektron manziliga tavsiyanoma berishga tavsiya etilganligi yoki rad etilganligi toʻgʻrisida xabar yuboriladi. Talabgor qarordan norozi boʻlgan taqdirda, qonunchilik hujjatlarida belgilangan tartibda sudga shikoyat qilish huquqiga ega. 12. Qoʻmita har yili 15-iyunga qadar: tavsiyanoma berilgan xotin-qizlar elektron reyestrini shakllantiradi; tavsiyanomaga ega boʻlgan xotin-qizlar haqidagi maʼlumotlarni ularning ish faoliyatiga mos boʻlgan yoʻnalishlarini koʻrsatgan holda Davlat test markazining maxsus dasturiga kiritadi; tavsiyanoma berilgan talabgorlarning roʻyxatini oʻz rasmiy veb-saytida eʼlon qiladi. 13. Ishchi guruh har yili 15-iyunga qadar tavsiyanoma talabgorlarga yetkazilishini taʼminlaydi. 14. Qoraqalpogʻiston Respublikasi Oila va xotin-qizlar davlat qoʻmitasi, viloyatlar va Toshkent shahar oila va xotin-qizlar boshqarmalari ishchi guruhlar faoliyatini tashkil qiladi, muvofiqlashtiradi hamda amaliy va metodik jihatdan koʻmaklashadi. 15. Qoʻmita Oliy va oʻrta maxsus taʼlim vazirligi bilan kelishgan holda har yili 10-iyunga qadar xotin-qizlar mehnat faoliyati kam boʻlgan sohalarda kamida besh yil mehnat stajiga ega boʻlgan xotin-qizlar uchun ajratilgan toʻlov-kontrakt asosidagi 500 ta alohida kvotani davlat oliy taʼlim muassasalari boʻyicha taqsimlaydi va tasdiqlash uchun Oʻzbekiston Respublikasi taʼlim muassasalariga oʻqishga qabul qilish boʻyicha davlat komissiyasi (keyingi oʻrinlarda — Davlat komissiyasi)ga kiritadi. 16. Davlat oliy taʼlim muassasalari boʻyicha taqsimlangan alohida kvota har yili 15-iyunga qadar Davlat komissiyasi qarori bilan tasdiqlanadi. 17. Tavsiyanomaga ega boʻlganlar davlat oliy taʼlim muassasalarining bakalavriat taʼlim yoʻnalishiga oʻqishga qabul qilish uchun qonunchilik hujjatlarida belgilangan muddatlarda Yagona interaktiv davlat xizmatlari portali yoki Vazirlar Mahkamasi huzuridagi Davlat test markazining rasmiy veb-sayti orqali roʻyxatdan oʻtadi. 18. Tavsiyanomaga ega boʻlgan xotin-qizlarning imtiyozlari haqidagi maʼlumotlar Vazirlar Mahkamasi huzuridagi Davlat test markazining (keyingi oʻrinlarda — Davlat test markazi) maxsus dasturi orqali roʻyxatdan oʻtish jarayonida talabgorlarning shaxsiy kabineti (imtiyozlar boʻlimi)da shakllanadi. 19. Davlat test markazi 10 kun muddatda talabgorlarning shaxsiy kabineti (imtiyozlar boʻlimi)da tavsiyanomaga ega boʻlgan xotin-qizlarning imtiyozlari haqidagi maʼlumotlar qayd etilishi yuzasidan rasmiy dasturga oʻzgartirishlar kiritadi. Talabgorlarning shaxsiy kabinetida unga tegishli tavsiyanoma haqida maʼlumot mavjud boʻlmasa, Qoʻmitaga murojaat qiladi. 20. Tavsiyanomaga ega boʻlgan xotin-qizlar uchun tanlovlar umumiy tartibda davlat oliy taʼlim muassasalarining bakalavriatiga oʻqishga qabul qilish boʻyicha kirish imtihonlari (test sinovi, kasbiy (ijodiy) imtihon) doirasida oʻtkaziladi. 21. Kirish imtihonlari yakunlariga koʻra toʻplangan ball boʻyicha talabalikka tavsiya etilmagan, biroq toʻplash mumkin boʻlgan eng yuqori ballning 30 foizini va undan kam boʻlmagan ballni toʻplagan tavsiyanomaga ega boʻlgan xotin-qizlar ballar ketma-ketligiga qatʼiy rioya etilgan holda, Davlat komissiyasi tomonidan taqsimlangan alohida qabul parametrlari doirasida toʻlov-kontrakt asosida oʻqishga tavsiya etiladi. 22. Kirish imtihonlarida toʻplash mumkin boʻlgan eng yuqori ballning 30 foizini va undan kam boʻlmagan ballni toʻplagan, ammo talabalikka tavsiya etilmagan tavsiyanomaga ega boʻlgan xotin-qizlar yuzasidan maʼlumotlar Davlat test markazi tomonidan ballar ketma-ketligi boʻyicha, abituriyent sifatida roʻyxatdan oʻtish davrida tanlagan birinchi taʼlim yoʻnalishlariga oʻqishga qabul qilish boʻyicha kirish imtihonlarining yakuniy natijasi eʼlon qilingan kundan boshlab besh kun muddatda Qoʻmitaga taqdim etiladi. 23. Tavsiyanomaga ega boʻlgan xotin-qizlar uchun ajratilgan alohida qabul parametrlari doirasida, ballar ketma-ketligi boʻyicha abituriyent roʻyxatdan oʻtish davrida tanlagan birinchi taʼlim yoʻnalishiga tanlov natijasi asosida talabalikka tavsiya etiladi. 24. Mazkur Nizomni qoʻllashda yuzaga keladigan nizolar qonunchilik hujjatlarida belgilangan tartibda hal etiladi. 25. Ushbu Nizom talablari buzilishida aybdor boʻlgan shaxslar qonunchilikka muvofiq javob beradilar. Bosqichlar Subyektlar Chora-tadbirlar Muddatlar 1-bosqich Talabgor Oliy taʼlim muassasasiga oʻqishga kirish maqsadida tavsiyanoma olish uchun murojaat qiladi. Har yili 1-maydan 1-iyunga qadar 2-bosqich Tuman (shahar) oila va xotin-qizlar boʻlimi 1. Tuman (shahar) oila va xotin-qizlar boʻlimlarida tegishli tashkilotlar vakillaridan iborat ishchi guruh shakllantiriladi. Har yili 25-aprelga qadar Ishchi guruhlar 2. Xotin-qizlarning murojaatlari asosida ularga tavsiyanoma berishga tavsiya etish yoki uni rad etish toʻgʻrisida xulosa qabul qiladi va uni tuman (shahar) oila va xotin-qizlar qoʻmitasiga taqdim qiladi. Har yili 1-iyundan 7-iyunga qadar 3-bosqich Tuman (shahar) oila va xotin-qizlar boʻlimi Ishchi guruh xulosasi asosida xotin-qizlarga tavsiyanoma berishga tavsiya etish yoki uni rad etish toʻgʻrisida qaror qabul qiladi hamda uni Oila va xotin-qizlar davlat qoʻmitasiga koʻrib chiqish uchun taqdim etadi. Har yili 7-iyundan 10-iyunga qadar 4-bosqich Oila va xotin-qizlar davlat qoʻmitasi 1. Taqdim etilgan qaror va unga ilova qilingan hujjatlarni koʻrib chiqib, Oila va xotin-qizlar davlat qoʻmitasi birinchi rahbarining tavsiyanomalarni berish yoki uni rad etish toʻgʻrisidagi buyrugʻini chiqaradi. Har yili 10-iyundan 14-iyunga qadar 2. Tasdiqlangan tavsiyanomalarni barcha tuman (shahar) oila va xotin-qizlar boʻlimlariga yuboradi. Har yili 15-iyunga qadar 5-bosqich Oila va xotin-qizlar davlat qoʻmitasi 1. Tavsiyanoma berilgan xotin-qizlar elektron reyestrini shakllantiradi. 2. Tavsiyanomaga ega boʻlgan xotin-qizlar roʻyxatlarini va ular haqidagi maʼlumotlarni maxsus dasturga kiritish uchun Davlat test markaziga yuboradi. 3. Tavsiyanoma berilgan talabgorlarning roʻyxatini Qoʻmitaning rasmiy veb-saytida eʼlon qiladi. Har yili 15-iyunga qadar 6-bosqich Tuman (shahar) oila va xotin-qizlar boʻlimi Tavsiyanomalar talabgorlarga yetkazilishini taʼminlaydi. Har yili 15-iyunga qadar TAVSIYANOMA № AA 000000 Ushbu tavsiyanoma fuqaro __________________________________________________________________________________ga (familiyasi, ismi, otasining ismi) ___________________(JSHSHIR) Oʻzbekiston Respublikasi Vazirlar Mahkamasining 20___ yil “___”____________dagi “_____”-son qaroriga muvofiq mutaxassisligi boʻyicha kamida besh yil ish stajiga ega boʻlgan xotin-qizlarni davlat oliy taʼlim muassasalarining bakalavriat __________________ taʼlim yoʻnalishlariga umumiy qabul parametrlaridan tashqari tanlovda ishtirok etish uchun berildi. Tavsiyanoma Oʻzbekiston Respublikasi Oila va xotin-qizlar davlat qoʻmitasi birinchi rahbarining 20___ yil “___”___________dagi “_____”-son buyrugʻiga asosan berildi. Tavsiyanoma rasmiylashtirib berilgan kundan eʼtiboran uch yil muddat davomida faqat bir marta oliy taʼlim muassasasiga qabul qilinish uchun amal qiladi. Oila va xotin-qizlar davlat qoʻmitasi birinchi rahbari ________________ (F.I.O.) (imzo) QR — kod (matrik shtrixli kod) 20_____ yil “___”__________ 1. Nomi quyidagi tahrirda bayon qilinsin: 2. Muqaddima quyidagi tahrirda bayon qilinsin: “Oʻzbekiston Respublikasi Prezidentining “Oila va xotin-qizlarni tizimli qoʻllab-quvvatlashga doir ishlarni yanada jadallashtirish chora-tadbirlari toʻgʻrisida” 2022-yil 7-martdagi PF-87-son Farmoni hamda “Xotin-qizlarni qoʻllab-quvvatlash, ularning jamiyat hayotidagi faol ishtirokini taʼminlash tizimini yanada takomillashtirish chora-tadbirlari toʻgʻrisida” 2021-yil 5-martdagi PQ-5020-son qarori ijrosini taʼminlash, shuningdek, ehtiyojmand xotin-qizlarning taʼlim olishga boʻlgan qiziqishlarini ragʻbanlantirish va moddiy jihatdan qoʻllab-quvvatlash, bilim olishlari uchun imkoniyatlar yaratish maqsadida Vazirlar Mahkamasi qaror qiladi:”. 3. 1 va 2-bandlar quyidagi tahrirda bayon qilinsin: “1. Oʻzbekiston Respublikasi Prezidentining “Xotin-qizlarni qoʻllab-quvvatlash, ularning jamiyat hayotidagi faol ishtirokini taʼminlash tizimini yanada takomillashtirish chora-tadbirlari toʻgʻrisida” 2021-yil 5-martdagi PQ-5020-son qarori hamda “Oila va xotin-qizlarni tizimli qoʻllab-quvvatlashga doir ishlarni yanada jadallashtirish chora-tadbirlari toʻgʻrisida” 2022-yil 7-martdagi PF-87-son Farmoniga muvofiq: a) har yili bazaviy toʻlov-kontrakt asosida davlat oliy taʼlim muassasasining bakalavriat taʼlim yoʻnalishlariga qabul qilingan, ijtimoiy ehtiyojmand oila vakillari, yetim yoki ota-onasining qaramogʻidan mahrum boʻlgan talaba xotin-qizlarni (keyingi oʻrinlarda — ehtiyojmand talabalar) Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari hisobidan oʻqitish tartibi joriy etilganligi; b) bunda, oʻqish uchun toʻlov pullari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan har yili 150 nafardan ehtiyojmand talabalar uchun mahalliy budjetning qoʻshimcha manbalari hisobidan qaytarish shartisiz qoplab berilishi belgilanganligi maʼlumot uchun qabul qilinsin. 2. Quyidagilarni nazarda tutuvchi Ijtimoiy ehtiyojmand oila vakillari, yetim yoki ota-onasining qaramogʻidan mahrum boʻlgan talaba xotin-qizlarning oliy taʼlim olishini moddiy jihatdan qoʻllab-quvvatlash tartibi toʻgʻrisidagi nizom ilovaga muvofiq tasdiqlansin: Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan bazaviy toʻlov-kontrakt miqdorini toʻlab berish maqsadida talabgorlarni tanlab olish mezonlari; talabgorlarni tanlab olish shartlari va shu maqsadda mahalliy hokimliklar huzurida tashkil etilayotgan komissiyalar faoliyati; mahalliy hokimliklar tomonidan oliy taʼlim muassasalariga tanlangan 150 nafar talabgorlarga toʻlov-kontrakt miqdorini toʻlab berish tartibi”. 4. 3-banddagi “Mahalla va oilani qoʻllab-quvvatlash vazirligi” soʻzlari “Oila va xotin-qizlar davlat qoʻmitasi” soʻzlari bilan almashtirilsin. 5. 5-band quyidagi tahrirda bayon qilinsin: “5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oila va xotin-qizlar davlat qoʻmitasi raisi Z.B. Maxkamova hamda Oʻzbekiston Respublikasi oliy va oʻrta maxsus taʼlim vaziri A.X. Toshqulov zimmasiga yuklansin”. 6. Ilova (Ota-onasi yoki ularning biridan ayrilgan muhtoj qizlar, boquvchisi yoʻq yolgʻiz ayollar oliy taʼlim olishini moddiy jihatdan qoʻllab-quvvatlash tartibi toʻgʻrisidagi nizom) da: a) nomi quyidagi tahrirda bayon qilinsin: b) 1 va 2-bandlar quyidagi tahrirda bayon qilinsin: “1. Ushbu Nizom ijtimoiy ehtiyojmand oila vakillari, yetim yoki ota-onasining qaramogʻidan mahrum boʻlgan talaba xotin-qizlar (keyingi oʻrinlarda — talabgorlar) oliy taʼlim olishini moddiy jihatdan qoʻllab-quvvatlash maqsadida bazaviy toʻlov-kontrakt miqdori tegishlicha Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari (keyingi oʻrinlarda — hokimliklar) tomonidan toʻlab berilishi tartibini belgilaydi. 2. Mazkur Nizom 2022/2023 oʻquv yilidan boshlab oliy taʼlim muassasalariga oʻqishga qabul qilish boʻyicha Oʻzbekiston Respublikasi Prezidentining yoki Vazirlar Mahkamasining tegishli qarori bilan tasdiqlangan qabul parametrlari doirasida bazaviy toʻlov-kontrakt asosida davlat oliy taʼlim muassasasining bakalavriat taʼlim yoʻnalishiga (taʼlim shaklidan qatʼi nazar) talabalikka tavsiya etilgan, ikkinchi va undan yuqori bosqichlarda tahsil olayotgan talabgorlarga nisbatan qoʻllaniladi”; v) 3-bandda: birinchi xatboshi quyidagi tahrirda bayon qilinsin: “3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2022/2023 oʻquv yilidan boshlab har yili oʻzlarining hududlaridan oʻqishga kirgan 40 nafardan, ikkinchi va undan yuqori bosqichlarda tahsil olayotgan 110 nafar, jami 150 nafar xotin-qizlar uchun mahalliy budjetning qoʻshimcha manbalari hisobidan bazaviy toʻlov-kontrakt summasini toʻrt oʻquv yilining yakunlanishiga qadar toʻlab beradi”; ikkinchi xatboshi chiqarib tashlansin; uchinchi xatboshi ikkinchi xatboshi deb hisoblansin; g) 5-bandda: birinchi xatboshidan “hamda davlat oliy taʼlim muassasalari” soʻzlari chiqarib tashlansin; “a” va “b”-kichik bandlar quyidagi tahrirda bayon qilinsin: “a) kam taʼminlangan oilalardagi xotin-qizlar. Bunda kam taʼminlangan oila deganda “Ijtimoiy himoya yagona reyestri” axborot tizimi orqali belgilangan tartibda kam taʼminlangan deb eʼtirof etilgan oila tushuniladi; b) ijtimoiy ehtiyojmand oila vakillari, yaʼni yetim yoki ota-onasining qaramogʻidan mahrum boʻlgan talaba xotin-qizlar;”; quyidagi mazmundagi “v”-kichik band bilan toʻldirilsin: “v) ijtimoiy ehtiyojmand oila vakillari, yaʼni boquvchisini yoʻqotgan (turmush oʻrtogʻi vafot etgan), voyaga yetmagan farzandlarni yolgʻiz tarbiyalayotgan ehtiyojmand ayollar”; d) 6-banddagi “ijtimoiy holati toʻgʻrisidagi maʼlumotnomani (hujjatni)” soʻzlari “arizani” soʻzi bilan almashtirilsin; e) 7, 8, 9 va 10-bandlar quyidagi tahrirda bayon qilinsin: “7. Oliy taʼlim muassasasi qabul komissiyasi tomonidan talabgorlarning ijtimoiy holati toʻgʻrisida maʼlumotlar (talabgorning tugʻilganlik haqidagi guvohnomasi, ota-onasi yoki ularning biri vafot etganligi toʻgʻrisida oʻlim guvohnomasi, turmush oʻrtogʻi vafot etganligi toʻgʻrisida oʻlim guvohnomasi nusxasi va voyaga yetmagan farzandining tugʻilganlik haqidagi guvohnomasi) “Elektron hukumat” tizimi idoralararo integratsiyalashuv platformasi orqali olinadi. 8. Har bir davlat oliy taʼlim muassasasi belgilangan mezonlar asosida talabgorlar roʻyxatini tahlil qilib, mazkur Nizomning 5-bandida keltirilgan mezonlar asosida talabgorlar roʻyxatini 5 kalendar ish kunida Oliy va oʻrta maxsus taʼlim vazirligiga yuboradi. Oliy va oʻrta maxsus taʼlim vazirligi tomonidan har yili 5 kalendar ish kuni ichida talabgorlarning roʻyxati, talab etilgan hujjatlar (talabgorning tugʻilganlik haqidagi guvohnomasi nusxasi, ota-onasi yoki ularning biri vafot etganligi toʻgʻrisida oʻlim guvohnomasi nusxasi, yoxud turmush oʻrtogʻi vafot etganligi toʻgʻrisida oʻlim guvohnomasi nusxasi va voyaga yetmagan farzandining tugilganlik haqidagi guvohnomasi nusxasi) ballar ketma-ketligiga qatʼiy rioya etilgan holda bakalavriat taʼlim yoʻnalishlari va oʻquv yili uchun toʻlov-kontrakt miqdorlari aniq koʻrsatilgan holda yozma ravishda doimiy yashash joyi boʻyicha Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga yuboriladi. 9. Hokimliklar tomonidan mazkur Nizomga 1-ilovaga muvofiq tarkibda Ijtimoiy ehtiyojmand oila vakillari, yetim yoki ota-onasining qaramogʻidan mahrum boʻlgan talaba xotin-qizlarning oliy taʼlim olishini moddiy jihatdan qoʻllab-quvvatlash komissiyasi (keyingi oʻrinlarda — Komissiya) tuziladi. Komissiya Oliy va oʻrta maxsus taʼlim vazirligi tomonidan taqdim etilgan talabgorlar roʻyxatini quyidagi tartibda koʻrib chiqadi: Komissiya aʼzolari tuman (shahar)larga biriktiriladi, tuman (shahar) hokimining oʻrinbosari — Oila va xotin-qizlar boʻlimi boshligʻi hamda tegishli mahalladagi xotin-qizlar faollaridan iborat tarkibda ishchi guruh tuziladi. Ishchi guruh 5 kalendar ish kunida talabgorlarning doimiy yashash joyi boʻyicha ijtimoiy holatini oʻrganadi, oʻrganish natijalariga koʻra Ishchi guruh har bir talabgorlar boʻyicha dalolatnoma tuzadi va Komissiyaga taqdim qiladi. Zarur hollarda Ishchi guruhlar tomonidan mazkur Nizomning 5-bandida koʻrsatilgan mezonlarni tasdiqlovchi maʼlumotlar va elektron shakldagi hujjatlar (tugʻilganlik, nikoh qayd etilganlik, vafot etganlik haqida va boshqa) “Elektron hukumat” tizimi idoralararo integratsiyalashuv platformasi orqali olinadi. Komissiya 5 kalendar ish kunida ishchi guruh tomonidan taqdim etilgan tegishli hujjatlarni oʻrganib, talabgorlarning toʻplagan ballari, hududlardagi taʼlim yoʻnalishlari boʻyicha kadrlarga boʻlgan ehtiyoj hamda talabgorlarning tahsil olayotgan bosqichlarini inobatga olib 150 nafar xotin-qizlarni saralab oladi va bayonnomani rasmiylashtiradi hamda Oila va xotin-qizlar davlat qoʻmitasiga yuboradi. Oila va xotin-qizlar davlat qoʻmitasi 10 kalendar ish kunida tavsiyanomalarni tasdiqlaydi va Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga yuboradi. 10. Komissiya har oʻquv yilida 1-oktabrdan kech boʻlmagan muddatda bazaviy toʻlov-kontrakt summalari toʻlab berilishi belgilangan (tavsiyanoma berilgan) xotin-qizlar roʻyxatini hamda shartnomani imzolash boʻyicha xulosalarni tegishliligi boʻyicha davlat oliy taʼlim muassasalariga yozma ravishda kiritadi va belgilangan tartibda shartnomalarni rasmiylashtiradi. Bunda Komissiya aʼzolari tomonidan talabgorlardan 150 nafarini tanlab olishda birinchi navbatda ularning ijtimoiy holati, ehtiyojmandligi, toʻplagan ballari, hududlardagi taʼlim yoʻnalishlari boʻyicha kadrlarga boʻlgan ehtiyoj hamda tahsil olayotgan bosqichlari inobatga olinadi”; j) 11-band oʻz kuchini yoʻqotgan deb hisoblansin; z) 13-banddan “hamda davlat oliy taʼlim muassasalari” soʻzlari chiqarib tashlansin; i) Nizomga 1-ilova (Ota-onasi yoki ularning biridan ayrilgan muhtoj qizlar, boquvchisi yoʻq yolgʻiz ayollar oliy taʼlim olishini moddiy jihatdan qoʻllab-quvvatlash komissiyasining namunaviy tarkibi) da: nomi quyidagi tahrirda bayon qilinsin: 3-band quyidagi tahrirda bayon qilinsin: “3. Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimining oʻrinbosari — Oila va xotin-qizlar boshqarmasi boshligʻi”; 9-band quyidagi tahrirda bayon qilinsin: “9. Qoraqalpogʻiston Respublikasi Vazirlar Kengashi Raisi oʻrinbosari — Oila va xotin-qizlar qoʻmitasi raisi, viloyatlar va Toshkent shahar hokimlari oʻrinbosarlari — oila va xotin-qizlar boshqarmalari boshliqlari oʻrinbosari, Komissiya kotibi”; k) Nizomga 2-ilova (Ota-onasi yoki ularning biridan ayrilgan muhtoj qizlar, boquvchisi yoʻq yolgʻiz ayollar oliy taʼlim olishini moddiy jihatdan qoʻllab-quvvatlash tartibi sxemasi)ning matni quyidagi tahrirda bayon qilinsin: Bosqichlar Amalga oshirish mexanizmi Subyektlar Bajarish muddatlari 1-bosqich Oliy taʼlim muassasalarining bakalavriatiga oʻqishga qabul qilish boʻyicha oʻtkazilgan kirish imtihonlari (test sinovi, kasbiy (ijodiy) imtihon) yakuni boʻyicha tanlov natijalarini eʼlon qilish. Oʻzbekiston Respublikasi taʼlim muassasalariga oʻqishga qabul qilish boʻyicha davlat komissiyasi, Davlat test markazi Test sinovlari toʻliq yakunlangandan keyin bir hafta ichida 2-bosqich Belgilangan mezonlarga mos keluvchi xotin-qizlar tomonidan oliy taʼlim muassasalari qabul komissiyasiga moddiy qoʻllab-quvvatlash yuzasidan murojaat qilish. Talabgorlar Test natijalari eʼlon qilingan kundan boshlab 10 kalendar kun davomida 3-bosqich Bazaviy toʻlov-kontrakt asosida qabul qilingan va ikkinchi va undan yuqori bosqichlarda tahsil olayotgan, belgilangan mezonlarga mos talabgorlar roʻyxatini shakllantirish. Davlat oliy taʼlim muassasalari Test natijalari eʼlon qilingan kundan boshlab 5 kalendar kun davomida 4-bosqich Talabgorlar roʻyxatini Oliy va oʻrta maxsus taʼlim vazirligiga yuborish. Davlat oliy taʼlim muassasalari Test natijalari eʼlon qilingan kundan boshlab 5 kalendar kun davomida 5-bosqich Talabgorlarning roʻyxatini doimiy yashash joyi boʻyicha Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga yuborish. Oliy va oʻrta maxsus taʼlim vazirligi 5 kalendar ish kuni ichida 6-bosqich Komissiya aʼzolarini tuman (shahar)larga biriktirish. Tuman (shahar)larga biriktirilgan Komissiya aʼzosi, tuman (shahar) hokimining oʻrinbosari — Oila va xotin-qizlar boʻlimi boshligʻi hamda tegishli mahalladagi xotin-qizlar faollaridan iborat tarkibda ishchi guruhni tuzish. Ijtimoiy ehtiyojmand oila vakillari, yetim yoki ota-onasining qaramogʻidan mahrum boʻlgan talaba xotin-qizlarning oliy taʼlim olishini moddiy jihatdan qoʻllab-quvvatlash komissiyasi (keyingi oʻrinlarda — Komissiya) Oliy va oʻrta maxsus taʼlim vazirligidan roʻyxat yuborilgan kuni 7-bosqich Talabgorlarning doimiy yashash joyi boʻyicha ijtimoiy holatini oʻrganish. Har bir talabgor boʻyicha dalolatnoma tuzish va Komissiyaga taqdim qilish. Oila va xotin-qizlar boʻlimi boshligʻi hamda tegishli mahalladagi xotin-qizlar faollari (keyingi oʻrinlarda — Ishchi guruh) 5 kalendar ish kunida 8-bosqich Ishchi guruh tomonidan taqdim etilgan tegishli hujjatlarni oʻrganib, 150 nafar xotin-qizlarni saralab olish va bayonnomani rasmiylashtirish hamda Oila va xotin-qizlar davlat qoʻmitasiga yuborish. Komissiya 5 kalendar ish kunida 9-bosqich Tavsiyanomalarni tasdiqlash va Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga yuborish. Oila va xotin-qizlar davlat qoʻmitasi 10 kalendar ish kunida 10-bosqich Bazaviy toʻlov-kontrakt summalari toʻlab berilishi belgilangan (tavsiyanoma berilgan) xotin-qizlar roʻyxatini hamda shartnomani imzolash boʻyicha xulosalarni tegishliligi boʻyicha davlat oliy taʼlim muassasalariga yozma ravishda kiritish va belgilangan tartibda shartnomalarni rasmiylashtirish. Komissiya Har bir oʻquv yilida 1-oktabrdan kech boʻlmagan muddatda ”. k) quyidagi mazmundagi 3-ilova bilan toʻldirilsin: